**Prilog 2. Opis poslova**

Opis poslova sastoji se od usluge izrade projektno tehničke dokumentacije za obnovu i rekonstrukciju građevine javne i društvene namjene[[1]](#footnote-1) - zgrada Hrvatskog glazbenog zavoda, a sukladno prijavi na poziv za dodjelu bespovratnih financijskih sredstava „Provedba mjera zaštite kulturne baštine oštećene u potresu 22. Ožujka 2020. godine na području grada Zagreba, Krapinsko-zagorske i Zagrebačke županije (klasa: 612-05/21-01/0147)“.

Projektno tehnička dokumentacija se izrađuje sukladno Zakonu o obnovi zgrada oštećenih potresom na području Grada Zagreba, Krapinsko-zagorske županije i Zagrebačke županije (NN 102/2020), Pravilniku o sadržaju i tehničkim elementima projektne dokumentacije obnove, projekta za uklanjanje zgrade i projekta za građenje zamjenske obiteljske kuće oštećenih potresom na području Grada Zagreba, Krapinsko-zagorske županije i Zagrebačke županije (NN 127/2020), Zakonom o gradnji NN 153/13, 20/17, 39/19, 125/19), Zakonom o prostornom uređenju (NN 153/13, 65/17, 114/18, 39/19, 98/19), Zakonom o očuvanju i zaštititi kulturnih dobara (NN 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14 , 98/15, 44/17, 90/18, 32/20, 62/20) i ostalim pozitivnim propisima koji uređuju i propisuju djelatnosti obuhvaćene ovim postupkom nabave te koji reguliraju predmet projektiranja, kao i priznatim pravilima struke.

Zgrada Hrvatskog glazbenog zavoda je građevina javne i društvene namjene u kojoj osnovnu djelatnost organizacije izvedbe glazbenih umjetnosti provodi udruga građana osnovana 1827. godine.

Zgrada Hrvatskog glazbenog zavoda, na k.č.br. 2119 i 2120, k.o. Centar u Zagrebu, Gundulićeva 6 i 6a, za koju je rješenjem Ministarstva kulture, Klasa: UP/I-612-08/02-01/540, Ur.broj: 532-10-1/8(JB)-02-2, od 21.11.2002. utvrđeno svojstvo kulturnog dobra, upisana je u Registar kulturnih dobara Republike Hrvatske – Listu zaštićenih kulturnih dobara, pod brojem Registra: Z-0332 te se ista nalazi unutar prostornih međa kulturnog dobra Povijesna urbana cjelina Grad Zagreb, pod brojem Registra: Z-1525.

Sukladno pregledu i ocjenu uporabljivosti građevine oštećene u potresu zgrada Hrvatskog glazbenog zavoda kategorizirana je kao : PN2 – Privremeno neuporabljivo – potrebne mjere hitne intervencije. (Zgrada ima umjerena oštećenja bez opasnosti od urušavanja, ali ne može se upotrebljavati zbog potencijalne opasnosti urušavanja pojedinih elemenata sa same zgrade.).

S obzirom na javnu i društvenu namjenu građevine, stupanj oštećenja i kategoriju zaštite potrebno je izraditi sljedeće elaborate i projektno tehničku dokumentaciju a koja se sastoji od:

1. Elaborata nužnih za izradu projektno tehničke dokumentacije
2. Projekta cjelovite obnove konstrukcije
3. Projekta cjelovite obnove zgrade i Glavnog projekta za ishođenje Građevinske dozvole za rekonstrukciju (prenamjena tavanskog prostora)

Navedenu projektno tehničku dokumentaciju potrebno je izraditi u skladu s do sad izrađenom dokumentacijom (Elaborat osiguranja dokaza nastale štete uslijed potresa, Konzervatorski elaborat ovjeren od strane nadležnog javno-pravnog tijela i Idejni arhitektonski projekt) koja se nalazi na poveznici <https://www.hgz.hr/hgz-dokumentacija/>.

Obaveza je odabranog ponuditelja ishoditi pisanu suglasnost autora idejnog projekta u svim daljnjim fazama izrade projektno tehničke dokumentacije koja je predmet ovog Poziva u pogledu usklađenja iste s nastalim autorskim djelom kroz do sad izrađenu dokumentaciju.

1. Elaborati nužni za izradu projektno tehničke dokumentacije

Elaborati nužni za izradu Projekta cjelovite obnove konstrukcije, a koji se koriste kao podloga za izradu projektno tehničke dokumentacije su:

* 1. Elaborat ocjene postojećeg stanja građevinske konstrukcije
  2. Tehničko tehnološki elaborat analize uzroka prisutnosti kapilarne vlage
  3. Geodetski elaborat s pripadajućim situacijama
  4. Elaborat zaštite od buke i elaborat akustičkih svojstava
  5. Elaborat zaštite od požara
  6. Elaborat zaštite na radu

2. Projekt cjelovite obnove konstrukcije

Projekt sadrži opći i tehnički dio. U tehničkom dijelu definiraju se tekstualni i grafički prilozi projekta s dokazima o ispunjavanju temeljnih i drugih zahtjeva za građevinu u građevinskom projektu.

Projekt se sastoji od Građevinskog projekta konstrukcije i ostalih potrebnih mapa pojedinih struka koje su, ovisno o vrsti zgrade, potrebne za davanje cjelovitog i usklađenog tehničkog rješenja obnove konstrukcije zgrade i dokazivanja ispunjavanja mehaničke otpornosti i stabilnosti prema Tehničkom propisu za građevinske konstrukcije. Sukladno navedenom Projekt cjelovite obnove konstrukcije sadrži sljedeće usluge s troškovničkim specifikacijama i procjenom troškova:

* 1. Izradu građevinskog projekta konstrukcije
  2. Izradu arhitektonskog projekta
  3. Izradu projekta elektrotehničkih instalacija
  4. Izradu projekta strojarskih instalacija - grijanje, hlađenje i ventilacija
  5. Izradu građevinskog projekta vodovoda i odvodnje
  6. Izradu projekta racionalne uporabe energije i toplinske zaštite

3. Projekt cjelovite obnove zgrade i Glavni projekt za ishođenje Građevinske dozvole za rekonstrukciju (prenamjena tavanskog prostora)

* 1. Projekt cjelovite obnove zgrade sadrži opći i tehnički dio. U tehničkom dijelu definiraju se tekstualni i grafički prilozi projekta s dokazima o ispunjavanju temeljnih i drugih zahtjeva za građevinu u građevinskom projektu. U projektu obnove zgrade za cjelovitu obnovu zgrade arhitektonskim, građevinskim, elektrotehničkim i strojarskim projektima u odgovarajućim mapama pobliže se obrađuju pojedini sklopovi zgrade ili njezini dijelovi odnosno oblikovanje zgrade, te se procjenjuju troškovi za njezinu cjelovitu obnovu. Sukladno navedenom Projekt cjelovite obnove zgrade sadrži sljedeće usluge s troškovničkim specifikacijama i procjenom troškova:
  2. Izradu arhitektonskog projekta
  3. Izradu građevinskog projekta konstrukcije
  4. Izradu projekta elektrotehničkih instalacija
  5. Izradu projekta strojarskih instalacija - grijanje, hlađenje i ventilacija
  6. Izradu projekta strojarskih instalacija - vertikalni transport / dizalo i koso podizna platforma
  7. Izrada projekta strojarskih instalacija – stabilni sustav za gašenje požara/sprinkler sustav
  8. Izradu građevinskog projekta vodovoda i odvodnje
  9. Izradu projekta racionalne uporabe energije i toplinske zaštite
  10. Izradu projekta poboljšanja zvučne izolacije, zaštite od buke i vibracija te optimizacija prostorne akustike
  11. Glavni projekt za ishođenje Građevinske dozvole za rekonstrukciju (prenamjena tavanskog prostora) sadrži sve element sadrži sve potrebne elemente sukladno Zakonu o gradnji NN 153/13, 20/17, 39/19, 125/19), Zakonom o prostornom uređenju (NN 153/13, 65/17, 114/18, 39/19, 98/19) i ostalim pozitivnim propisima koji uređuju i propisuju djelatnosti obuhvaćene ovim postupkom nabave te koji reguliraju predmet projektiranja, kao i priznatim pravilima struke.

Izrada projektno-tehničke dokumentacije smatra se izvršenom predajom Naručitelju u ugovorenom broju i obliku primjeraka, svih sastavnica projektno-tehničke dokumentacije i elaborata, prethodno potvrđenih od strane Naručitelja.

Projektno-tehnička dokumentacija se predaje Naručitelju u 3 primjerka na papirnom mediju te u jednom primjerku u digitalnom obliku na CD/DVD ili putem e pošte. Dokumentacija mora biti u formatu \*.pdf i \*.xls. Ostali uvjeti izrade projektno tehničke dokumentacije koji nisu navedeni ovim Prilogom ili Pozivom definiraju se Ugovorom.

1. Građevina javne i društvene namjene je građevina kako je određeno u definiciji članka 3. Zakona o prostornom uređenju (NN 153/13, 65/17, 114/18, 39/19) [↑](#footnote-ref-1)